**PÁLYÁZATI KIÍRÁS**

**SZAKMAI GYAKORLATON VALÓ RÉSZVÉTEL TÁMOGATÁSÁRA**

**2024/2025-es tanév I. félév**

A Miskolci Egyetem Hallgatói Önkormányzata a HKR 89. § alapján pályázatot ír ki szakmai gyakorlaton való részvétel támogatására.

I. A PÁLYÁZAT CÉLJA

A pályázat célja, hogy támogassa azokat a hallgatókat, akik a szakmai gyakorlatot a felsőoktatási intézmény székhelyétől, illetve telephelyétől eltérő helyen teljesítik, és e helyen nem részesülnek kollégiumi ellátásban, valamint a szakmai gyakorlat végzésének helye és a lakóhely közötti távolság mértéke legalább *20 km.*

II. JOGOSULTAK KÖRE

Szakmai gyakorlaton való részvétel támogatásában részesülhet az a hallgató, aki a karon tanulmányait államilag támogatott/magyar állami (rész)ösztöndíjas alap-, mester osztatlan képzésben, nappali és levelező tagozaton folytatja, és aktív hallgatói jogviszonnyal rendelkezik. *A szakmai gyakorlatát a 2024/2025-es tanév I. félévében végezte.*

III. A PÁLYÁZAT BENYÚJTÁSÁNAK MÓDJA

A pályázatokat kérjük a következő kari e-mail címekre küldeni:

Állam- és Jogtudományi Kar: ajk-hok-szob@uni-miskolc.hu

Bölcsészet és Társadalomtudományi Kar: btk-hok-szob@uni-miskolc.hu

Egészségtudományi Kar: etk-hok-szob@uni-miskolc.hu

Gazdaságtudományi Kar: gtk-hok-szob@uni-miskolc.hu

Gépészmérnöki és Informatikai Kar: geik-hok-szob@uni-miskolc.hu

Anyag- és Vegyészmérnöki Kar: avk-hok-szob@uni-miskolc.hu

Műszaki Föld- és Környezettudományi Kar: mfk-hok-szob@uni-miskolc.hu

Bartók Béla Zeneművészeti Kar: bbzk-hok-szob@uni-miskolc.hu

2. A pályázat benyújtásának ideje: A pályázatok benyújtása **2025. január 16. 12:00 óráig** lehetséges.

IV. IGAZOLÁSOK

* Pályázati adatlap szakmai gyakorlat támogatására
* Szakmai gyakorlaton való részvétel igazolása a Dékáni Hivatal által aláírással és pecséttel ellátva (formanyomtatvány)

V. TÁMOGATÁS ÖSSZEGE

A szakmai gyakorlati ösztöndíj havi összege a hallgatói normatíva éves összegének 10%-át nem haladhatja meg, azaz 16.600 Ft-ot.